อายุ30แล้วค่ะ ไม่เคยคิดยาคุม และคุมกำเนิดเลยแต่ไม่เคยตั้งครรภ์แต่ ประจำเดือนจะมา2เดือน1ครั้งตลอด ครั้งละประม่ณแค่2-3วัน สาเหตุเกิดจากอะไรค่ะ
สวัสดีค่ะ กล่วย หากมีระยะห่างระหว่างรอบประจำเดือนมากกว่า 45 วัน ในทุกๆ รอบ ถือว่ามีระยะห่างระหว่างรอบประจำเดือนที่นานผิดปกติ โดยอาจเกิดจากสาเหตุ เช่น1. การผลิตฮอร์โมนของรังไข่ผิดปกติ เช่น กลุ่มอาการมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติ และทำให้ประจำเดือนไม่ค่อยมาได้3. มีภาวะไทรอยด์ฮอร์โมนผิดปกติดังนั้น หากยังคงมีระยะห่างระหว่างรอบประจำเดือนที่นานกว่า 45 วัน และยังไม่สามารถตั้งครรภ์ได้ โดยที่ไม่เคยคุมกำเนิดใดๆ แนะนำควรไปพบแพทย์เพื่อหาสาเหตุและรักษาค่ะ ซึ่งสาเหตุที่กล่าวไป ก็ทำให้มีภาวะมีบุตรยากได้ด้วยค่ะ